Komission asetus (EY) N:o 307/96, annettu 20 päivänä helmikuuta 1996, neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta annetun asetuksen (ETY) N:o 2456/93 muuttamisesta



Virallinen lehti nro L 043 , 21/02/1996 s. 0003 - 0005



KOMISSION ASETUS (EY) N:o 307/96, annettu 20 päivänä helmikuuta 1996, neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta annetun asetuksen (ETY) N:o 2456/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 6 artiklan 7 kohdan, sekä katsoo, että komission asetuksessa (ETY) N:o 2456/93 (3), sellaisena kuin se on viimeksi muutettuna asetuksella (EY) N:o 2417/95, säädetään erityisesti interventioon ostetuille tuotteille asetetuista edellytyksistä näiden tuotteiden laadun varmistamiseksi; on annettava säännöksiä sen varmistamiseksi, että BSE:hen liittyvistä tietyistä suojatoimenpiteistä ja päätösten 89/469/ETY ja 90/200/ETY kumoamisesta 27 päivänä heinäkuuta 1994 tehdyn komission päätöksen 94/474/EY (4), sellaisena kuin se on muutettuna päätöksellä 94/794/EY (5), 4 artiklaa noudatetaan, asetuksessa (ETY) N:o 2456/93 vahvistetaan myös tarjouskilpailumenettelyyn liittyvät säännökset; yleisten vapaapäivien sijoittuminen toukokuussa 1996 tekee kuitenkin käytännön syistä tarjousten jättämisen määräajan muuttamisen suositeltavaksi, tietyt säännökset on korjattava virheiden vuoksi, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2456/93 seuraavasti: 1. Korvataan 4 artiklan 2 kohdan g alakohta seuraavasti: "g) jos ne on ostettu interventioon Yhdistyneessä kuningaskunnassa, niiden mukana on oltava direktiivin 64/433/ETY liitteessä IV tarkoitettu terveystodistus, johon sisältyy komission päätöksen 94/474/EY (*) 4 artiklan 2 kohdan i tai ii alakohdassa tarkoitettu lisävirke; (*) EYVL N:o L 194, 29.7.1994, s. 96". 2. Lisätään 10 artiklaan seuraava kohta: "Tarjousten jättämisen määräaika toukokuussa 1996 on kuitenkin klo 12.00 keskipäivällä (Brysselin aikaa) kyseisen kuukauden ensimmäisenä ja neljäntenä tiistaina." 3. Korvataan 29 artiklan 2 kohdan ensimmäisessä ja toisessa luetelmakohdassa viittaukset liitteeseen I viittauksilla liitteeseen XI. 4. Korvataan liitteessä VII olevien eri paloja koskevien kuvausten otsikot seuraavasti: "1.2.1. Interventiotakapotka (koodi INT 11)" "1.2.2. Interventiokulmapaisti (koodi INT 12)" "1.2.3. Interventiosisäpaisti (koodi INT 13)" "1.2.4. Interventioulkopaisti (koodi INT 14)" "1.2.5. Interventiosisäfilee (koodi INT 15)" "1.2.6. Interventiopaahtopaisti (koodi INT 16)" "1.2.7. Interventioulkofilee (koodi INT 17)" "1.2.8. Interventiokylki (koodi INT 18)" "1.2.9. Interventioentrecote (viisi kylkiluuta) (koodi INT 19)" "2.1.1. Interventioetupotka (koodi INT 21)" "2.1.2. Interventiolapa (koodi INT 22)" "2.1.3. Interventiorinta (koodi INT 23)" "2.1.4. Interventioetuneljännes (koodi INT 24)". 5. Korvataan liite XI tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 248, 14.10.1995, s. 39 (3) EYVL N:o L 225, 4.9.1993, s. 4 (4) EYVL N:o L 194, 29.7.1994, s. 96 (5) EYVL N:o L 325, 17.12.1994, s. 60 LIITE "LIITE XI Hylättyjen interventiopalojen hinnat 29 artiklan 2 kohdan 1 ja 2 alakohtia varten >TAULUKON PAIKKA>